पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सरकारी कोविड डेडिकेटेड हॉस्पिटल में अब रोगियों को रखना बेहद परेशानी भरा हो गया है। हॉस्पिटल में क्षमता से ज्यादा रोगी है। हॉस्पिटल मैनेजमेंट हालांकि प्रयास कर रहा है कि हर रोगी को बैड मिले और जरूरतमंदों को ऑक्सीजन भी उपलब्ध करवाई जाए लेकिन इसके बावजूद ऑक्सीजन सिलेंडरों की सीमित संख्या निश्चित रूप से परेशानी है। हॉस्पिटल में जितने रोगी हैं उसमें से हर किसी को तो ऑक्सीजन की जरूरत नहीं है लेकिन फिर भी बड़ी संख्या में ऑक्सीजन सिलेंडर हॉस्पिटल के स्टॉक में है।
प्लांट के अलावा 150 सिलेंडर उपलब्ध
हॉस्पिटल में ऑक्सीजन प्लांट है जहां से पैंतीस रोगियों को ऑक्सीजन सप्लाई दी जा सकती है। इसके अलावा करीब 150 सिलेंडर उपलब्ध है। यानी करीब 185 रोगियों को ऑक्सीजन की जरूरत पडऩे तक हॉस्पिटल के पास प्रबंध है।
हालात गंभीर, हो जाइए सावधान
हॉस्पिटल के कोविड प्रभारी डॉ.केएस कामरा बताते हैं कि हालात गंभीर है। हमारे यहां 140 बैड का हॉस्पिटल है। हमने क्षमता में विस्तार किया और इसे 175 बैड तक बढ़ाया। इससे भी ज्यादा रोगी आए तो जनरल हॉस्पिटल से बैड लेकर आए और कोविड डेडिकेटेड हॉस्पिटल मेंं लगवा दिए। अब 225 तक रोगियों को भर्ती कर लिया है। इससे ज्यादा की व्यवस्था करना मुश्किल लग रहा है। अब तो आम आदमी की समझदारी ही इस समस्या को रोक सकती है। घर में रहिए, सुरक्षित रहिए, कोविड नियमों का पालन कीजिए। निश्चित रूप से हम कोरोना को हराएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva hin_Deva hin_Deva zho_Hant eng_Latn